Kiana Johnson var best hjá Val.vísir / bára Úrvalsdeildarliðin Haukar og Valur tryggðu sér farseðil í 8 - liða úrslit Geysisbikars kvenna í körfubolta með því að fara út á land og vinna nokkuð örugglega . Valskonur heimsóttu annað úrvalsdeildarlið þar sem þær héldu í Stykkishólm og léku gegn Snæfelli . Leikurinn var jafn og spennandi en Valskonur höfðu eins stigs forystu í hálfleik . Í þriðja leikhluta voru Valskonur mun öflugri og lögðu þar með grunninn að sigri en fór að lokum svo að Valur vann sjö stiga sigur , 62 - 69 . Kiana Johnson atkvæðamest í liði gestanna með 21 stig á meðan Emese Vida var langbest heimakvenna með 20 stig og 23 fráköst . Á sama tíma heimsóttu Haukakonur B-deildarlið Tindastóls og er óhætt að segja að sá leikur hafi aldrei náð að vera spennandi þar sem Hafnfirðingar leiddu með 13 stigum eftir fyrsta leikhluta . Fór að lokum svo að Haukar unnu 67 stiga sigur , 59 - 126 . Jannetje Guijt stigahæst hjá Haukum með 21 stig á meðan Tessondra Williams skoraði jafn mikið fyrir Stólana . Þá vann KR nítján stiga sigur á Fjölni í Reykjavíkurslag , 60 - 79 , þar sem Danielle Rodriguez var stigahæst KR kvenna með 18 stig en Heiða Hlín Björnsdóttir gerði 19 stig fyrir Fjölni .